बिहार के मुजफ्फरपुर जिले में एक बालिका गृह में बच्चियों से कथित उत्पीड़न मामले में सीबीआई ने जांच अपने हाथ में ले ली है। एक अधिकारी ने रविवार को यह जानकारी दी। सीबीआई ने बालिका गृह के अधिकारियों एवं कर्मचारियों के खिलाफ मामला दर्ज किया है। सीबीआई के एक प्रवक्ता ने बताया, ‘आरोप है कि सेवा संकल्प एवं विकास समिति द्वारा संचालित बालिका गृह के अधिकारियों/कर्मचारियों ने यहां रह रही बालिकाओं का मानसिक, शारीरिक एवं यौन उत्पीड़न किया। मामला तब सामने आया, जब इस साल के शुरू में मुंबई स्थित एक संस्थान द्वारा किए गए बालिका गृह के सोशल ऑडिट के आधार पर बिहार सामाजिक कल्याण विभाग ने एक प्राथमिकी दर्ज कराई।